Adilə Əliyeva

Adilə Əliyeva () — Fransada yaşayan Azərbaycan əsilli pianoçu.

 Həyatı 
Adilə  Əliyeva Bakı şəhərində anadan olub. İlk çıxışı 7 yaşında Leo Qinzburqun dirijorluğu altında keçib. Bülbül adına orta ixtisas musiqi məktəbini bitirəndən sonra  P.İ. Çaykovski adına Moskva Dövlət Konservatoriyasına daxil olub, oranı qırmızı diplomla bitirib və aspiranturaya daxil olub. 1980-86-cı illərdə Bakının indiki Yasamal rayonunun deputatı olub.

 Fəaliyyəti 
25 ilə yaxındır ki, Fransanın Annamesse şəhərində yaşayır. O, 50-dən çox ölkənin konsert salonlarında çıxış edib. Dünyanın bir sıra məşhur səsyazma studiyalarında  30-dan artıq kompakt-diski yazılıb, eləcə də 200-dən çox müxtəlif radio və TV-lərdə haqqında mütəmadi xəbərlər, xüsusi verilişlər çəkilib. Bu ölkələrə İngiltərə, Almaniya, Belçika, İsveçrə və s. daxildir. Azərbaycanlı bəstəkarlardan Qara Qarayev, Cövdət Hacıyev, Tofiq Quliyev, Oqtay Rəcəbov, Vaqif Mustafazadə, Arif Məlikov və başqalarının əsərlərini ifa edir.

Adilya Əliyeva Moskva Konservatoriyasından olan professor və solistləri bir araya gətirən "Rusiya ulduzları" nın lideri idi. Adilə Əliyeva Cenevrədə və Annesidə fortepiano professorudur. Yaradıcılıq fəaliyyətində Moskvada Raxmaninov konsertlərinin ən yaxşı ifaçısı müsabiqənin laureatı, Beynəlxalq VILLA-LOBOS müsabiqəsinin laureatı və Zaqafqaziya müsabiqəsinin laureatı olmuşdur.

 Azərbaycan musiqisinin dünyada tanınması istiqamətində fəaliyyəti 
Bütün Avropa və Amerika ölkələrində konsertləri olub. Vatikanda konsertləri təşkil edilib.  Haqqında "Musiqidə yaşamaq" adlı bir sənədli film çəkilib. O, bir müddət İsveçrədə də yaşayıb. Həmin dövr ərzində bir çox konsertlərdə ifa edib və Frank Martin kimi helvetik bəstəkarların əsərlərinin səsyazmasında iştirak edib. 30-dan çox kompakt-diskin müəllifidir. İfa etdiyi bəstələrin əksəriyyəti onun üçün bəstələnmişdir.

2001-ci ildən Fransa Beynəlxalq  Musiqi Akademiyasının direktoru kimi faəliyyət göstərir, eyni zamanda orada pianinodan dərs deyir. Burada 100-ə yaxın tələbə dərs alır. 1996-cı ildən Fransada hər iki ildən bir adına beynəlxalq müsabiqə keçirilir. Müsabiqə belə adlanır: "Adilə Əliyeva adına pianoçuların beynəlxalq müsabiqəsi". Hər dəfə 255 nəfərə yaxın musiqiçi bu müsabiqədə iştirak edir. Qaliblərin ümumi mükafat fondu 26 min avrodur. Bunun bütün xərcini Fransa dövləti ödəyir.Adilə Əliyeva: "Xaricdə musiqi ifaçılığı həm də diaspor işidir"

 İstinadlar 

 Xarici keçidlər 
 İsveçrədə Mehriban Əliyevaya həsr olunan disk hazırlanıb – FOTO

Kateqoriya:Azərbaycanlı musiqişünaslar
Kateqoriya:Fransa azərbaycanlıları